Diari Oficial de la Generalitat Valenciana


Sumari del DOGV 6459, del 14-02-2011 (2011/944)

Notificació de la sentència dictada en el judici ordinari número 258/2009.
--------------------------------------------------------------------------

### Dades del document

Número de DOGV
:   6459

Data del DOGV
:   14-02-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/944


Organisme emissor
:   Jutjat de Primera Instància i Instrucció Número 4 de Mislata

Tipus de document
:   Edicte

Notificació de la sentència dictada en el judici ordinari número 258/2009. [2011/944]  
Judici ordinari 000258/2009 L  
Demandant: Caixa d'Estalvis de València, Castelló i Alacant.  
Domicili: -  
Procuradora: Inmaculada Albors Méndez.  
Demandada: Verónica Katerine Castillo Castillo.  
Domicili: carrer Murillo, 12, 9a, Mislata.  
Procurador/a: -  
Carmen Marrodán Fernández, secretària del Jutjat de Primera Instància número 4 de Mislata, faig saber:  
Que en el judici que es tramita en aquest Jutjat, les dades particulars del qual consten en la capçalera d'aquest edicte, s'ha dictat la sentència que té la dispositiva que literalment diu així:  
«Sentència número 000047/2010  
Mislata, 27 de maig de 2010.  
Jutgessa: Verónica Chuliá Belenguer.  
Demandant: Caixa d'Estalvis de València, Castelló i Alacant, Bancaixa.  
Procuradora: Inmaculada Albors Méndez.  
Demandada: Verónica Catherine Castillo Castillo.  
Rebel.  
Objecte del judici: reclamació d'una quantitat.  
Fets  
Primer. El 6 de març de 2009, l'entitat Caixa d'Estalvis de València, Castelló i Alacant, Bancaixa, a través de la seua representació processal, va presentar una demanda de judici ordinari contra Verónica Catherine Castillo Castillo. En la demanda es reclamen tres mil cent quaranta-tres euros i trenta-set cèntims més els interessos pactats i les costes. La demanda es fonamenta en el contracte de targeta de crèdit, subscrit en data 9 de setembre de 2004, per la demandada.  
La demanda es va admetre a tràmit per la interlocutòria de 25 de març de 2009, i es va citar la demandada, la qual no va ser trobada al domicili, i finalment va ser citada a través d'un edicte, però no va contestar la demanda. Per això va ser declarada en situació de rebel·lia processal i es va assenyalar una data per a l'audiència prèvia.  
Segon. En data de 27 de maig de 2010 es va celebrar l'audiència prèvia i va comparéixer únicament la part actora, que es va ratificar en el seu escrit de demanda, i va proposar com a mitjans de prova considerar la documental aportada per reproduïda; admesa la prova, de conformitat amb el que estableix l'article 429 de la Llei d'Enjudiciament Civil, les actuacions van quedar vistes per a sentència.  
Fonaments de dret  
Primer. Pretensions de les parts.  
L'actora exerceix, amb fonament legal en les normes generales de les obligacions i contractes, una acció de reclamació del saldo deutor existent en el compte vinculat a la targeta.  
La demanda es fonamenta en el contracte de targeta Visa Free, subscrit en data de 9 de setembre de 2004 per la demandada, i aquesta disposa de diverses quantitats que han provocat el descobert en el compte vinculat a la targeta.  
Segon. Fet controvertit.  
Pertoca fixar com a qüestió controvertida determinar si s'ha efectuat el contracte que estableixen les obligacions per a les parts i si hi ha hagut un incompliment de les obligacions de pagament que corresponen a la demandada.  
Tercer. Motivació probatòria.  
En aquest cas cal resoldre el fet controvertit atenent la prova documental aportada al procés per l'actora. Es tracta de documents privats que no han sigut impugnats per la part a la qual perjudiquen i, en virtut de l'article 326 de la Llei d'Enjudiciament Civil, fan prova plena en el procés. Per això, es considera provada l'existència del contracte i el deute corresponent, els extractes d'operacions i liquidació de la targeta, així com el certificat de saldo resultant de la liquidació practicada de conformitat amb el que s'ha pactat entre les parts.  
Del que s'ha dit adés resulta que la part demandant ha acreditat, conforme li imposa l'article 217 de la Llei d'Enjudiciament Civil, els fets en què es fonamenta jurídicament la seua pretensió, sense que la demandada haja acreditat cap fet impeditiu, extint o excloent.  
Quart. Conseqüència jurídica.  
Als fets declarats provats són aplicables els articles 1088 i següents per a les obligacions, 1254 i següents per als contractes, tots aquests del Codi Civil; caldrà pagar els interessos pactats des de la data del tancament del compte (art. 1100 de Codi Civil).  
Cinqué. Costes.  
Pel que fa a les costes i de conformitat amb el que disposa l'article 294 de la Llei 1/2000, d'Enjudiciament Civil, pertoca fer condemna expressa a la demandada pel fet d'estimar-se íntegrament la demanda.  
Dispositiva  
Estime de forma íntegra la demanda formulada per l'entitat Caixa d'Estalvis de València, Castelló i Alacant, Bancaixa, i condemne Verónica Katerine Castillo Castillo, una vegada siga ferma la sentència, a pagar al demandant tres mil cent quaranta-tres euros i trenta-set cèntims (3.143,37 euros) més els interessos de demora pactats en el contracte des del tancament del compte.  
Tot això, amb condemna expressa a costes a la part demandada.  
Contra aquesta resolució es pot interposar un recurs d'apel·lació de conformitat amb els articles 455 i següents de la Llei d'Enjudiciament Civil, que s'haurà de preparar dins del termini de cinc dies, comptador des que es notifique.  
S'informa a les parts de la necessitat de constituir el dipòsit per a recórrer, així com que aquesta constitució és un requisit indispensable per a recórrer.  
La constitució de dipòsit es realitzarà en el compte de consignacions d'aquest Jutjat siti a l'oficina de Banesto de Mislata, amb el número de compte 4436-3506-64-5980-22, en què cal especificar en el camp «Concepte» que es tracta d'un "Recurs", seguit del codi i tipus concret de recurs de què es tracte.  
Relació dels diferents tipus de recursos:  
00 Civil-reposició (25 euros).  
01 Civil-revisió de resolució secretari judicial (25 euros).  
02 Civil-apel·lació (50 euros).  
03 Civil-queixa (30 euros).  
04 Civil-extraordinari per infracció processal (50 euros).  
05 Civil-rescissió de sentència ferma a instàncies de rebel (50 euros).  
06 Civil-cassació (50 euros).  
Aquesta és la sentència, que pronuncie, mane i firme».  
Publicació. La sentència anterior ha sigut donada, llegida i publicada pel magistrat jutge que la va dictar, mentre celebrava audiència pública en el mateix dia de la data. Jo, la secretària judicial, en done fe.  
Mislata, 27 de maig de 2010».  
I perquè valga de notificació de forma legal a la demandada Verónica Katerine Castillo Castillo, que es troba en parador ignorat, expedisc aquest edicte.  
Mislata, 13 de gener de 2011.- La secretària judicial: Carmen Marrodán Fernández.